joelniklaus/EU_Wikipedias huggingface dataset:
Κρατιδιακά Νομισματοκοπεία της Βάδης-Βυρτεμβέργης

Τα Κρατιδιακά Νομισματοκοπεία της Βάδης-Βυρτεμβέργης (γερμανικά: Staatliche Münzen Baden-Württemberg) βρίσκονται στη Γερμανία και παράγουν Κέρματα ευρώ. Ιδρύθηκαν το 1998 από τη συγχώνευση των νομισματοκοπείων της  [Καρλσρούη]]ς και της Στουτγκάρδης. Μετά την συγχώνευση διατηρήθηκαν τα αναγνωριστικά γράμματα των δύο νομισματοκοπείων: 'F' για  Στουτγκάρδη και 'G' για Καρλσρούη.

Τα νομισματοκοπεία έχουν επιλεγεί από την κυβέρνηση της Λετονίας για την παραγωγή των λετονικών κερμάτων ευρώ, από την εισαγωγή της χώρας στην Ευρωζώνη την 1η Ιανουαρίου 2014.

Δείτε ακόμη
Λετονικά κέρματα ευρώ
Ευρώ
Νομισματοκοπείο (εγκατάσταση)

Παραπομπές

Νομισματοκοπεία
Βιομηχανία στη Γερμανία
Κτίρια και κατασκευές στη Γερμανία
Αναγνώριση σημαδιών σε κέρματα ευρώ

Πριν από την εισαγωγή του ευρώ, κάθε μέλος της ευρωζώνης έκδιδε το δικό τους νόμισμα, τα περισσότερα από τα οποία είχαν σημάδι νομισματοκοπείου, μυστικά σημάδια και/ή πρωτότυπα σήματα νομισματοκοπείου. Αυτά τα σήματα συνεχίστηκαν ως μέρος των εθνικών σχεδίων των κερμάτων ευρώ. Αυτό το λήμμα χρησιμεύει για να απαριθμήσει τις πληροφορίες σχετικά με τους διάφορους τύπους αναγνωριστικών σημαδιών σε κέρματα ευρώ, συμπεριλαμβανομένων των αρχικών χαρακτήρων χαράκτη και σχεδιαστή και των μοναδικών επιγραφών στις άκρες των κερμάτων €2.

Ημερομηνίες σφραγίδων σε κέρματα ευρώ
Από τότε που το ευρώ εισήχθη επίσημα το 1999, οι περισσότερες χώρες μέλη της ΟΝΕ άρχισαν να παράγουν τα κέρματά τους πριν από την ημερομηνία εισαγωγής του το 2002. Υπάρχει εθνική νομοθεσία η οποία διέπει τη νομισματική έκδοση νομισμάτων που εκδίδονται από κάθε χώρα. Αυτές οι νομισματικές πράξεις ρυθμίζουν τις παραμέτρους παραγωγής κερμάτων για κάθε χώρα.

Παραπομπές

 
 

Κέρματα ευρώ
Αναμνηστικά κέρματα ευρώ
Γέννηση

Η γέννηση είναι η διαδικασία της γέννησης των απογόνων. Για τεχνικούς σκοπούς αναφέρεται και ως τοκετός. Η γέννηση υπάρχει ως βιολογική διαδικασία σε πολλά είδη, όπως ζώα, ανθρώπους κ.ά.

Η γέννηση αποτελεί τμήμα της λαϊκής παράδοσης, καθώς και βασικός παράγοντας της συνέχισης της ύπαρξης ενός έθνους και ενός κράτους. Το χαμηλό ποσοστό γεννήσεων ονομάζεται υπογεννητικότητα, ενώ το υπερβολικά υψηλό ποσοστό υπεργεννητικότητα.

Παραπομπές 

Βιολογία
Ομοφυλοφιλικές σεξουαλικές πρακτικές

Οι ομοφυλοφιλικές σεξουαλικές πρακτικές είναι σεξουαλικές δραστηριότητες που αφορούν άνδρες που έχουν σεξουαλική επαφή με άνδρες (MSM), ανεξάρτητα από τον σεξουαλικό τους προσανατολισμό ή τη σεξουαλική τους ταυτότητα . Τα στοιχεία δείχνουν πως η συνουσία μεταξύ ανδρών καλύπτεται ανεπαρκώς σε έρευνες λόγω της μεροληψίας της κοινωνίας .

Τεχνικές 
Κατά την διάρκεια της συνουσίας μεταξύ ανδρών διάφορες στάσεις μπορούν να εκτελεστούν.

Πρωκτικό σεξ 

Ιστορικά, το πρωκτικό σεξ έχει συνδυαστεί με την ομοφυλοφιλία και με τους MSM. Πολύ MSM δεν εκτελούν πρωκτικό σεξ, αντί αυτού μπορεί να εκτελούν στοματικό σεξ, φρότ, ή αμοιβαίο αυνανισμό.    Ακομα οι MSM μπορούν να εκτελέσουν διαφορετικά είδη στοματικού σεξ, όπως πεολειχία, tea bagging και anilingus . Μια διαδικτυακή έρευνα με 18.000 MSM στην Ευρώπη έδειξε πως το στοματικό σεξ ήταν η πιο συνηθισμένη τεχνική, δεύτερη ήρθε ο αμοιβαίος αυνανισμός και τρίτη ήρθε το πρωκτικό σεξ. Μια παρόμοια έρευνα στην Αμερική έδειξε παρόμοια αποτελέσματα. Όπου το φυλή στο στόμα (74,5%), το στοματικό σεξ (72,7%) και ο αμοιβαίος αυνανισμός (68,4%) ήταν οι τρεις πιο διαδεδομένες τεχνικές. 

Μεταξύ των ανδρών που έχουν κάνει πρωκτικό σεξ με άλλους άνδρες, ο ένας μπορεί να διεισδύσει και να αναφέρεται ως ενεργητικός (κορυφή ή top) και ο άλλος μπορεί να αναφέρεται ως παθητικός (βάση ή bottom), αυτός που μπορεί να διείσδυση και να διεισδύειται αναφέρεται ως versatile (vers).  Ευχάριστη, πόνος ή και τα δυο μπορούν να συνοδεύσουν το πρωκτικό σεξ. Παρόλο που πόλοι νευρώνες τελειώνουν στον πρωκτό και μπορούν να παρέχουν ευχάριστη, ο οργασμός πραγματοποιείται με την ερέθιση του προστάτη.

Μη διεισδυτική συνουσία και ερωτικά βοηθήματα 
Το Φροτ είναι μια μορφή συνουσίας μετάξι ανδρών όπου εμπεριέχει την επαφή πέους με πέους.  Είναι μια μορφή frottage. Το Φροτ μπορεί να είναι ευχαριστώ καθώς ερεθίζει ταυτόχρονα και τους δυο συντρόφους. Docking, δηλαδή η εισαγωγή του πέους ενός άνδρα στην ακροποσθία ενός άλλου άνδρα, πραγματοποιείται επίσης. 

Οι MSM μπορεί να χρησιμοποιούν ερωτικά βοηθήματα . Σύμφωνα με μια ηλεκτρονική έρευνα, το 49,8% από τους 25.000 ομοφυλόφιλους και αμφιφυλόφιλους άνδρες,που πήραν μέρος στην ερευνά, έχουν χρησιμοποιήσει δονητές . Οι περισσότεροι άνδρες που είχαν χρησιμοποιήσει δονητή στο παρελθόν ανέφεραν την χρήση του κατά τη διάρκεια του αυνανισμού (86,2%).

Δείτε επίσης 

 Η ανθρώπινη σεξουαλικότητα 
 Ανδρική ομοφυλοφυλία

Παραπομπές

Εξωτερικοί σύνδεσμοι 

     
Σεξουαλικές πράξεις
Αρσενική ομοφυλοφιλία
Πέσο Φιλιππίνων

Το Πέσο Φιλιππίνων είναι το επίσημο νόμισμα των Φιλιππίνων. Διαιρείτε σε 100 σεντάβος. Σαν πρώην αποικία των ΗΠΑ, η χώρα χρησιμοποιούσε την αγγλική γλώσσα στο νόμισμα της, με τη λέξη πέσο να εμφανίζεται στα χαρτονομίσματα και κέρματα έως το 1967. Μετά την υιοθέτηση και τη χρήση της Φιλιππινέζικης γλώσσα στα χαρτονομίσματα και νομίσματα, ο όρος πίσο ξεκίνησε να χρησιμοποιείται.

Παραπομπές

Εξωτερικοί σύνδεσμοι
 Virtual Museum of Spanish Philippine Coinage
 Philippine Guerrilla and Emergency Notes
 Philippine Coin News & Update
 Philippine Banknotes and Coins
 American Revolutionary Coins Countermarked in Philippines

Οικονομία των Φιλιππίνων
Σύμβολα νομισμάτων
Ζερμαίν Πιρλό

Ο Ζερμαίν Πιρλό (γαλλικά: Germain Pirlot) είναι Βέλγος δάσκαλος της γαλλικής γλώσσας και ιστορίας. Είναι γνωστός ως ο εφευρέτης της ονομασίας ευρώ για το κοινό νόμισμα της Ευρωπαϊκής Ένωσης (ΕΕ). 

Στις 4 Αυγούστου 1995 ο Πιρλό έστειλε μια επιστολή στον τότε Πρόεδρο της Ευρωπαϊκής Επιτροπής, Ζακ Σαντέρ, με την οποία εισηγείτο την ονομασία ευρώ για το σχεδιαζόμενο νόμισμα της ΕΕ. Αργότερα, ο Πιρλό έλαβε μια επίσημη ευχαριστήρια επιστολή για την εισήγηση του.

Η ονομασία ευρώ υιοθετήθηκε επίσημη από το Ευρωπαϊκό Συμβούλιο στη Μαδρίτη (Ισπανία) στις 16 Δεκεμβρίου 1995. 

Ο Πιρλό στην ίδια επιστολή είχε εισηγηθεί την ονομασία ρόπας για την υποδιαίρεση του ευρώ, αλλά τελικά υιοθετήθηκε η λέξη σεντ.

Παραπομπές 

Ευρώ
Βέλγοι
Ραφαέλ Καμάτσο

Ο Ραφαέλ Εουκλίντες Σοάρες Καμάτσο (πορτογαλικά: Rafael Euclides Soares Camacho, γενν. 22 Μαΐου 2000) είναι Πορτογάλος ποδοσφαιριστής, ο οποίος αγωνίζεται για τον Άρη Θεσσαλονίκης, ως δανεικός από τη Σπόρτινγκ Λισαβόνας .

Καριέρα 
Γεννήθηκε στη Λισαβόνα. Κατάγεται από την Αγκόλα. Ο Καμάτσο εντάχθηκε στις ακαδημίες της Λίβερπουλ, ενώ προηγουμένως ανήκε στις ακαδημίες της Σπόρτινγκ Λισαβόνας. Η μεταγραφή του στις ακαδημίες της Λίβερπουλ έγινε στο τέλος της σεζόν 2015-16 μετά από επιτυχημένο δοκιμαστικό. Είναι ευέλικτος παίκτης ο οποίος μπορεί να παίξει οπουδήποτε στη πρώτη γραμμή, αλλά έχει παίξει και ως δεξιός μπακ καθώς και ως ουίνγκ μπακ.

Ο Καμάτσο ορίστηκε αναπληρωματικός για το ντέρμπι του Μέρζισαϊντ κατά της ομάδας της Πρέμιερ Λιγκ Έβερτον στις 7 Απριλίου 2018. Συγκεκριμένα ορίστηκε ως αναπληρωματικός μετά τον τραυματισμό του Αλμπέρτο Μορένο αλλά δεν αγωνίστηκε. Τον Δεκέμβριο του 2018 τοποθετήθηκε ως αναπληρωματικός στους αγώνες εναντίον της Μπέρνλι και τηςΜάντσεστερ Γιουνάιτεντ. Έκανε το ντεμπούτο του ως επαγγελματίας ποδοσφαιριστής στον αγώνα του τρίτου γύρου του Κυπέλλου Αγγλίας εναντίον των Γουλβερχάμπτον Γουόντερερς στις 7 Ιανουαρίου 2019, ενώ δώδεκα μέρες αργότερα έκανε το ντεμπούτο του στην Πρέμιερ Λιγκ σε νίκη 4-3 εναντίον της Κρίσταλ Πάλας.

Στις 27 Ιουνίου 2019 ο Καμάτσο υπέγραψε με τη Σπόρτινγκ, σηματοδοτώντας την επιστροφή του στην πορτογαλική ομάδα μετά από 3.5 χρόνια.

Στατιστικά

Συλλογική σταδιοδρομία

Παραπομπές 

Ποδοσφαιριστές Πρέμιερ Λιγκ
Πορτογάλοι ποδοσφαιριστές στο εξωτερικό
Ποδοσφαιριστές Σπόρτινγκ Λισαβόνας
Ποδοσφαιριστές Λίβερπουλ Φ.Κ.
Πορτογάλοι ποδοσφαιριστές
Γιάννης Καψάλης

Ο Γιάννης Καψάλης (Ιωάννινα, 30 Ιανουαρίου 1972) είναι Έλληνας τραγουδιστής της Ηπειρώτικης παραδοσιακής μουσικής. Κατάγεται από την Ζίτσα Ιωαννίνων. Είναι γνωστός και μέσα από την συνεργασία του με την τραγουδίστρια Γιώτα Γρίβα.

Βιογραφία
Γεννημένος στη Ζίτσα Ιωαννίνων, ξεκίνησε ακούγοντας τον παππού του Πολυχρόνη Καψάλη. Ο πατέρας του, Σταύρος, τον έβαλε να μάθει κιθάρα, φωνητική και Βυζαντινή μουσική, ενώ πρώτη φορά τραγούδησε σε πανηγύρι στο χωριό του σε ηλικία 12 ετών και είπε το "Πιο καλή η μοναξιά" του Γιάννη Πάριου.

Δισκογραφία

Άλμπουμ 
2002 – Χαίρομαι Τους Ηπειρώτες
2011 – Σελίδα Γυρίζω Γιατί Έπαθα Ζημιά
2013 – Έχουμε Δεν Έχουμε
2013 – Άϊντε Φίλοι Στην Υγειά Σας
2014 – Μ' Έφαγε Η Μικρή
2015 – Άϊντε Ώπα Ώπα
2015 – Έτσι Γλεντάνε Οι Έλληνες
2017 – Τι Τι Τι Να Κάνω
2018 – Εξάρτηση

Συλλογές 
2001 – Σκοποί Και Τραγούδια Της Ηπείρου
2005 – Όλη Η Ήπειρος Χορεύει
2006 – Ηπειρώτικο Οδοιπορικό
2007 – Στο Δρόμο Της Ηπειρώτικης Παράδοσης
2010 – Ηπειρώτικα - Αντίθετοι Δρόμοι

Άλμπουμ Συναυλιών 
1998 – Έτσι Γλεντούν στην Ήπειρο
2008 – Ζωντανά Στ' Αγρίμια
2009 – Δημοτικά Άσματα
2010 – Χορευτικά Αντίθετοι Δρόμοι
2013 – Ζωντανό Πανηγύρι Στον Λούρο
2019 – Πανηγύρι Πεδινή: Ποταμούλα
2019 – Πανηγύρι στη Φασκομηλιά

Singles & EPs 
2019 – Όλοι Πάνω
2019 – Συζητάς Για Μια Αγάπη
2020 – Ελλάδα Μου

Πηγές και Εξωτερικοί σύνδεσμοι

Έλληνες άνδρες τραγουδιστές
Ευρωπαίος Επίτροπος για την Ανθρωπιστική Βοήθεια και τη Διαχείριση Κρίσεων

Ο Ευρωπαίος Επίτροπος για την Ανθρωπιστική Βοήθεια και τη Διαχείριση Κρίσεων είναι μέλος της Ευρωπαϊκής Επιτροπής. Παλαιότερα ονομαζόταν Ευρωπαίος Επίτροπος για τη Διεθνή Συνεργασία, την Ανθρωπιστική Βοήθεια και τη Διαχείριση Κρίσεων.

Λίστα επιτρόπων

Παραπομπές

Δείτε ακόμη
 ECHO (Ευρωπαϊκή Επιτροπή)

Εξωτερικοί σύνδεσμοι
 Commissioner's website
 Commission Development website
 Commission Humanitarian Aid website

 Inauguration, Παγκόσμιος Οργανισμός Υγείας

International Cooperation, Humanitarian Aid and Crisis Response
Γιώργος Γεροντιδάκης

Ο Γιώργος Γεροντιδάκης (Αθήνα, 22 Νοεμβρίου 1988) είναι Έλληνας ηθοποιός.

Πρώτα Χρόνια 
Γεννήθηκε στις 22 Νοεμβρίου του 1988 στην Αθήνα όπου και μεγάλωσε ενώ κατάγεται από τα Χανιά. Σε ηλικία 9 ετών επιλέχτηκε από το σκηνοθέτη Κώστα Καπάκα για τον πρωταγωνιστικό ρόλο στην ταινία «Peppermint» που έκανε πρεμιέρα στους κινηματογράφους το 1999, ενώ απέσπασε αρκετά βραβεία και καλές κριτικές τον επόμενο χρόνο. Εκεί υποδύθηκε τον 11χρονο πρωταγωνιστή της ταινίας, Στέφανο Καρούζο, με την ερμηνεία του ρόλου σε μεγαλύτερη ηλικία να αναλαμβάνει ο Γιώργος Χωραφάς. Μετά την συμμετοχή του στην ταινία συνέχισε την πορεία του ως ηθοποιός συμμετέχοντας σε δουλειές τόσο στην τηλεόραση όσο και στον κινηματογράφο.

Βιογραφικό

Τηλεόραση 
Αμέσως μετά την προβολή της ταινίας εντάχθηκε στο καστ της καθημερινής σειράς της ΕΤ1, «Στα φτερά του έρωτα» όπου παρέμεινε μέχρι και το 2003. Παράλληλα τη σεζόν 2001-2002, έπαιξε μαζί με τη Θέμιδα Μπαζάκα και τον Στέλιο Μάινα στην κοινωνική σειρά «Οι γυναίκες της ζωής της» στην ΕΤ1. Το 2004, εμφανίστηκε στη δραματική σειρά «Απόσταση αναπνοής». Από το 2004 μέχρι το 2007 ήταν μέρος του καστ της καθημερινής σειράς της Έλενας Ακρίτα και του Γιώργου Κυρίτση «Βέρα στο δεξί» στο Mega Channel, υποδυόμενος τον έφηβο Διονύση Καλπακλή, τηλεοπτικό γιο του Παύλου Κοντογιαννίδη για τρεις σεζόν. Το 2008, πρωταγωνίστησε μαζί με την Νένα Μεντή στο επεισόδιο "Η Πεθερά Δυτικών Προαστίων" στη σειρά «Επτά Θανάσιμες Πεθερές». Από το 2008 μέχρι το 2010 συμμετείχε στην αστυνομική κωμική σειρά «L.A.P.D.» ενώ παράλληλα έπαιζε και στις σειρές «Το σόι μου μέσα» και «Ιατρικό Απόρρητο». Το 2010, έκανε μία guest εμφάνιση στην κωμική σειρά «Η Οικογένεια Βλάπτει».

Επέστρεψε τηλεοπτικά, μετά από χρόνια αποχής αφού είχε αποφασίσει να επικεντρωθεί κυρίως στο θέατρο, τη σεζόν 2018-2019 έχοντας έναν από τους πρωταγωνιστικούς ρόλους στην καθημερινή σειρά «Ο Πρίγκιπας της Φωτιάς» στο Open TV. Από το 2019 μέχρι και το 2022, υποδυόταν τον Μελέτη Ζωητό στη δραματική σειρά εποχής «Άγριες Μέλισσες» στον ANT1.

Κινηματογράφος 
Μετά τη μεγάλη κινηματογραφική επιτυχία «Peppermint» ακολούθησε μία συμμετοχή στη ταινία «Οξυγόνο» των Παπαθανασίου και Ρέππα, το 2003. Το 2004, πρωταγωνίστησε στην κινηματογραφική παραγωγή «Αγάπη στα 16» του Κώστα Χαραλάμπους. Το 2011, συμμετείχε στο δράμα «Δεμένη κόκκινη κλωστή» ενώ το 2013 είχε ένα μικρό ρόλο στη βραβευμένη ταινία του Αλέξανδρου Αβρανά «Miss Violence». Ακολούθησαν οι συμμετοχές στις παραγωγές «Οι δεσμώτες» και «Meditive».

Φιλμογραφία

Τηλεόραση

Κινηματογράφος

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Λωράν Φαμπιούς

Ο Λορέντ Φάμπιους είναι Γάλλος πολιτικός. Είναι πρόεδρος του Γαλλικού Συνταγματικού Συμβουλίου από τον Μάρτιο του 2016. Είναι μέλος του Σοσιαλιστικού Κόμματος. Διετέλεσε Πρωθυπουργός της Γαλλίας από τις 17 Ιουλίου 1984 έως τις 20 Μαρτίου 1986. Ανέλαβε καθήκοντα σε ηλικία 37 ετών, όντας ο νεότερος πρωθυπουργός της Πέμπτης Γαλλικής Δημοκρατίας.

Παραπομπές

Εξωτερικοί σύνδεσμοι 

 Laurent Fabius' official page in the Εθνοσυνέλευση (Γαλλία) 
 Laurent Fabius' personal web page 
 His Speech to the College Historical Society of Trinity College

Φοιτητές της Εθνικής Σχολής Διοικήσεως (Γαλλία)
Απόφοιτοι της École Normale Supérieure
Γάλλοι εβραϊκής καταγωγής
Γάλλοι Υπουργοί Προϋπολογισμού
Δήμαρχοι της Γαλλίας
Πρωθυπουργοί της Γαλλίας
Μέλη του Γαλλικού Σοσιαλιστικού Κόμματος
Πονγκ Τσουν-χο

Ο Πονγκ Τσουν-χο (κορεατικά: 봉준호, Κορεατική προφορά: [poːŋ tɕuːnho → poːŋdʑunɦo], γεννηθείς στις 14 Σεπτεμβρίου 1969) είναι Νοτιοκορεάτης σκηνοθέτης και σεναριογράφος. Έχει κερδίσει διεθνή αναγνώριση για ταινίες όπως Αναμνήσεις της Δολοφονίας (2003) και Παράσιτα (2019), και συχνά θεωρείται ένας από τους καλύτερους και πιο επιτυχημένους σκηνοθέτες του 21ου αιώνα. Το Παράσιτα είναι η μόνη μη-Αμερικάνικη ταινία που έχει κερδίσει το Όσκαρ Καλύτερης Ταινίας. 

Η καρίερα του ξεκίνησε το 2000, με την ανεξάρτητη ταινία Barking Dogs Never Bite, ενώ το 2003 έλαβε διεθνή αναγνώριση για την αστυνομική ταινία Αναμνήσεις της Δολοφονίας, η οποία συχνά συγκατελέγεται ανάμεσα στις καλύτερες ταινίες του 21ου αιώνα. Οι επόμενες του ταινίες, Mother (2009) και The Host (2006), ήταν κριτικά και εμπορικά επιτυχημένες, με το The Host να γίνεται η τότε πιο εμπορικά επιτυχής Νοτιοκορεάτικη ταινία όλων των εποχών. Τα επόμενα χρόνια, σκηνοθέτησε δύο αγγλόφωνες ταινίες, το Snowpiercer (2013), και το Okja (2017), οι οποίες επίσης ήταν επιτυχημένες και τον έκαναν γνωστό σε ακόμα ευρύτερο κοινό. Το 2019, επέστρεψε με μιαν ακόμα Νοτιοκορεάτικη ταινία, το Παράσιτα, η οποία έκανε πρεμιέρα στο Φεστιβάλ Καννών, όπου κέρδισε τον Χρυσό Φοίνικα με ομόφωνη ψήφο. Η ταινία είναι η πιο εμπορικά επιτυχής Νοτιοκορεάτικη ταινία όλων των εποχών. Για την ταινία, ο Πονγκ κέρδισε τέσσερα βράβεια στα 92α Βραβεία Όσκαρ :  Όσκαρ Καλύτερης Σκηνοθεσίας, Καλύτερου Πρωτότυπου Σεναρίου, Καλύτερης Ξενόγλωσσης Ταινίας και Καλύτερης Ταινίας. Η ταινία ήταν η πρώτη Νοτεκορεάτικη ταινία που προτάθηκε για Όσκαρ, και ο Πονγκ ο δέυτερος Ασιάτης σκηνοθέτης που κέρδισε Όσκαρ. Ήταν επίσης η πρώτη μη-Αμερικάνικη ταινία που κέρδισε ποτέ το βραβείο Καλύτερης Ταινίας, και η μόνη ταινία στα τελευταία 65 χρόνια που κέρδισε το Οσκαρ Καλύτερης Ταινίας και τον Χρυσό Φοίνικα. Επίσης κέρδισε την Χρυσή Σφαίρα Καλύτερης Ξένης Ταινίας, το Βραβείο BAFTA Καλύτερης Μη Αγγλόφωνης Ταινίας και το βραβείο Καλύτερης Συνολικής Ερμηνείας στα Βραβεία Σωματείου Ηθοποιών. H ταινία ονομάστηκε απο πολλούς κριτικούς καλύτερη ταινία της χρονίας, και μια απο τις καλύτερες της δεκαετίας, ενω σε πολλούς ιστότοπους, είναι ανάμεσα στις υψηλότερα βαθμολογημένες ταινίες όλων των εποχών.

Το 2017, το Metacritic συμπεριέλαβε τον Πονγκ ως δέκατο έκτο στην κατάταξη των 25 καλύτερων σκηνοθετών του 21ου αιώνα. Το 2020, το Time τον συμπερέλαβε στην λίστα του με τα 100 πιο σημαντικά και ισχυρά άτομα στον κόσμο. 

Οι ταινίες του χαρακτηρίζονται από κοινωνικά θέματα, μίξη ειδών, μαύρο χιούμορ, και ξαφνικές εναλλαγές στην διάθεση.

Παραπομπές

Εξωτερικοί σύνδεσμοι
 0 

Παραγωγοί που κέρδισαν Όσκαρ Καλύτερης Ταινίας
Βραβευμένοι με Όσκαρ Καλύτερης Σκηνοθεσίας
Βραβευμένοι με Όσκαρ Καλύτερου Πρωτότυπου Σεναρίου
Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Νοτιοκορεάτες σκηνοθέτες κινηματογράφου
Νοτιοκορεάτες παραγωγοί ταινιών
Μένη Κωνσταντινίδου

Η Μένη Κωνσταντινίδου (Μελβούρνη, 24 Αυγούστου 1978) είναι Ελληνίδα ηθοποιός.

Έχει συμμετάσχει σε τηλεόραση, θέατρο και κινηματογράφο, έχοντας αναγνωριστεί μέσω των πρωταγωνιστικών της ρόλων στις σειρές ''4'' και ''Κάτω Παρτάλι''.

Πρώιμα χρόνια 
Η Μένη Κωνσταντινίδου γεννήθηκε στις 24 Αυγούστου 1978 στη Μελβούρνη. Σε ηλικία 8 ετών, επέστρεψε στην Ελλάδα με την οικογένειά της και μεγάλωσε στη Θεσσαλονίκη. Από μικρή ηλικία, είχε κλίση στην ηθοποιία. Παράλληλα, ο πατέρας της, ως καθηγητής Ιστορίας της Τέχνης στη Δραματική Σχολή του Κρατικού Θεάτρου Βορείου Ελλάδος, την έφερε σε επαφή με τους ανθρώπους του χώρου. Έτσι, όταν ενηλικιώθηκε, έδωσε εξετάσεις και πέρασε στη Δραματική Σχολή του Κρατικού Θεάτρου Βορείου Ελλάδος.

Φιλμογραφία

Τηλεόραση 
Το ντεμπούτο της στην τηλεόραση έγινε με τη σειρά ''Ευτυχισμένες μέρες'', ενώ ακολούθησαν πολλές ακόμα. Αξιοσημείωτες είναι οι συμμετοχές της στις σειρές: ''Επτά Θανάσιμες Πεθερές'', ''Εργαζόμενη Γυναίκα'', ''4'', ''Κάτω Παρτάλι'' και ''Γυναίκα Χωρίς Όνομα''.

Κινηματογράφος 
Έχει συμμετάσχει μέχρι σήμερα σε τέσσερις κινηματογραφικές παραγωγές, κρατώντας ως επί το πλείστον πρωταγωνιστικούς ρόλους.

Θεατρογραφία 
Έχει παίξει επιλεκτικά σε διάφορες θεατρικές παραστάσεις, σε αραιά χρονικά διαστήματα.

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες ηθοποιοί κινηματογράφου
Πραιτώρι Λάρισας

Το Πραιτώρι είναι χωριό του δήμου Ελασσόνας στον νομό Λάρισας. Η ιστορία του χάνεται στα βάθη των αιώνων από την εποχή της Ρωμαϊκής Αυτοκρατορίας. Στην περιοχή λειτουργούσαν τα «Πραιτωριανά Ρωμαικά Δικαστήρια» όπου εκτελούνταν ληστές, κακοποιοί και παράνομοι που συλλαμβάνονταν και δικάζονταν. Αποτέλεσε τούρκικο τσιφλίκι του Αλή Πασά αλλά με φυσικό τρόπο εξαιτίας των χειμάρρων μοιράστηκε στην μέση σε βόρειο και νότιο τμήμα. Έτσι το βόρειο κατέληξε στους Τούρκους Μπέηδες και το νότιο στον μεγαλοκτηνοτρόφο Χατζημπύρο και την οικογένειά του. Όταν η Ελλάδα έφυγε από την περίοδο της Τουρκοκρατίας το χωριό κατά κάποιο τρόπο «ενώθηκε» ξανά ύστερα από απαίτηση των κατοίκων του και αποφασίστηκε να πάρει την ονομασία «Πρατώρι».

Θρησκευτικός Πολιτισμός

Υπάρχουν στο χωριό το Μνημείο Πεσόντων, η εκκλησία του Αγίου Νικολάου, το ξωκλήσι της Αγίας Παρασκευής, το ξωκλήσι του Αγίου Αθανασίου.

Επίσης ο επισκέπτης μπορεί να θαυμάσει το αρχοντικό του Μάντζαρη και πολλά ακόμα ιστορικά στοιχεία από την εποχή της Τουρκοκρατίας ενώ αξίζει μια βόλτα στο πανέμορφο πλατανόδασος δίπλα στο ποτάμι αλλά και στη περιοχή "Καραμούρτης" στα βόρεια του χωριού, όπου υπάρχει ένας υπέροχος φυσικός καταρράκτης.

    

Οι κάτοικοι του Πραιτωρίου ασχολούνται με την κτηνοτροφία, τη γεωργία αλλά και το ελεύθερο επάγγελμα σε καφενεία, παντοπωλεία, πριστήριο ξυλείας παραδοσιακός φούρνος, θεριζοαλωνιστικά συγκροτήματα.

Στο χωριό λειτουργεί ο μορφωτικός πολιτιστικός σύλλογος νεολαίας Πραιτωρίου όπου πραγματοποιεί πληθώρα εκδηλώσεων κατά τη διάρκεια του χρόνου.

Πανηγύρι 

Το Πανηγύρι του χωριού πραγματοποιείται κάθε χρόνο στις 26 και 27 Ιουλίου τιμώντα έτσι το εξωκκλήσι του Χωριού αλλά και το προστάτη τους Άγιο Παντελεήμων.

Προσωπικότητες

Μπαλντούμης Ιωάννης

Ο Ταγματάρχης Μπαλντούμης Ιωάννης, με καταγωγή από τη Σαμαρίνα και μόνιμη κατοικία στο Πραιτώρι Ελασσόνας,

Η συμβολή του και η προσφορά του στους αγώνες για την ΕΛΕΥΘΕΡΙΑ ΤΗΣ ΠΑΤΡΙΔΑΣ, ήταν μεγαλειώδης και γι’ αυτό ανήκει στους μεγάλους αγωνιστές της λευτεριάς. Ειδικότερα, πολέμησε και έγραψε ένδοξες σελίδες στην Ιστορία της Ελλάδας, ως ένας πραγματικός ήρωας, δίνοντας ακόμη και τη ζωή του, παίρνοντας μέρος σε διάφορες μάχες του Α΄ Παγκόσμιου πολέμου (Σκρα, Δοϊράνη), της Μικράς Ασίας (Σεντί Γαζί, Κιουτάχεια, Ντικελί) και κυρίως, του Ελληνοϊταλικού Πολέμου του 1940-1941 στο Αλβανικό μέτωπο (Μαζιάνι, Τρεμπεσίνα, ύψωμα 731).

Σε όλα τα πεδία των μαχών, επέδειξε αξιόλογη, ξεχωριστή και πολύ ανώτερη δράση, γενναιότητα και μαζί με τα παλικάρια του, πολέμησε με σθένος για την προστασία της Πατρίδας από τους κατακτητές και τους προδότες της και κατόρθωσε να κατατροπώσει τους εχθρούς

Με την αυταπάρνησή του και την θυσία του, έδειξε την ανωτερότητα του Ανθρώπου, του Επαναστάτη, του Πατριώτη και του Αγωνιστή κατά των κατακτητών.

Αν και παρέμεινε άγνωστος για πολλούς, ωστόσο κατατάχθηκε στο πάνθεον των ηρώων.

Δήμος Ελασσόνας
Χωριά του νομού Λάρισας
Ειδική αγωγή

Η ειδική αγωγή είναι η πρακτική της εκπαίδευσης μαθητών με τρόπο ο οποίος απευθύνεται στις ατομικές διαφορές και ανάγκες τους. Στην ιδανική περίπτωση, η διαδικασία αυτή περιλαμβάνει μια εξατομικευμένη έκδοση των διδακτικών διαδικασιών, προσαρμοσμένο εξοπλισμό και υλικό, καθώς και ρυθμίσεις προσβασιμότητας. Οι παρεμβάσεις έχουν σχεδιαστεί για να βοηθήσουν τα άτομα με ειδικές ανάγκες να επιτύχουν υψηλότερο επίπεδο αυτάρκειας και επιτυχίας στο σχολείο και την κοινότητα, βοήθεια η οποία μπορεί να μην ήταν διαθέσιμη αν ο μαθητής συμμετείχε μόνο σε μια τυπική τάξη.

Στην ειδική αγωγή υπάγονται τα άτομα που έχουν διαγνωσθεί με μαθησιακές δυσκολίες (όπως δυσλεξία), διαταραχές επικοινωνίας, συναισθηματικές και συμπεριφορικές διαταραχές (όπως η ΔΕΠΥ), σωματικές διαταραχές (όπως ατελής οστεογένεση, εγκεφαλική παράλυση, μυϊκή δυστροφία, δισχιδή ράχη, και αταξία του Φρίντραϊχ), αναπτυξιακές διαταραχές (διαταραχές του αυτιστικού φάσματος, όπως αυτισμός, σύνδρομο Άσπεργκερ και πνευματικές διαταραχές) και πολλές άλλες διαταραχές. Οι μαθητές με αυτά τα είδη διαταραχών πιθανώς θα ωφεληθούν από πρόσθετες εκπαιδευτικές υπηρεσίες, όπως: διαφορετικές προσεγγίσεις μάθησης, χρήση τεχνολογίας, ειδικά διαμορφωμένη περιοχή διδασκαλίας, δωμάτιο πόρων.

Η νοητική χαρισματικότητα είναι διαφορά στην μάθηση και μπορεί επίσης να ωφεληθεί από ειδικές μεθόδους διδασκαλίας και διαφορετικά προγράμματα εκπαίδευσης, αλλά ο όρος "ειδική αγωγή" χρησιμοποιείται γενικά ως όρος για την ειδική διδασκαλία των μαθητών με ειδικές ανάγκες. Η χαρισματική εκπαίδευση αντιμετωπίζεται ξεχωριστά.

Λαμβάνοντας υπόψη ότι η ειδική αγωγή έχει διαμορφωθεί για μαθητές με μαθησιακές δυσκολίες, η αντισταθμιστική εκπαίδευση μπορεί να σχεδιαστεί για οποιονδήποτε μαθητή, με ή χωρίς ειδικές ανάγκες. Το καθοριστικό στοιχείο είναι ότι οι μαθητές της επανορθωτικής εκπαίδευσης έχουν φτάσει σε σημείο μη ετοιμότητας, ανεξάρτητα από το γιατί. Για παράδειγμα, ακόμη και οι άνθρωποι με υψηλή νοημοσύνη μπορεί να είναι μην είναι επαρκώς προετοιμασμένοι αν η εκπαίδευση είχε τους διακοπεί, για παράδειγμα, λόγω εσωτερικού εκτοπισμού κατά την διάρκεια πολιτικής αναταραχής ή πολέμου.

Στις περισσότερες ανεπτυγμένες χώρες οι εκπαιδευτές τροποποιούν τις μεθόδους και περιβάλλοντα διδασκαλίας για να μεγιστοποιήσουν τον μέγιστο αριθμό μαθητών που θα παρακολουθήσουν προγράμματα γενικής εκπαίδευσης. Ως εκ τούτου, στις ανεπτυγμένες χώρες η ειδική αγωγή θεωρείται συχνά ως υπηρεσία και όχι ως μέρος. Η ολοκλήρωση και ενσωμάτωση μπορεί να μειώσει το κοινωνικό στίγμα και να βελτιώσει τις επιδόσεις πολλών μαθητών.

Το αντίθετο της ειδικής αγωγής είναι η γενική εκπαίδευση. Η γενική εκπαίδευση είναι το επίσημο πρόγραμμα σπουδών το οποίο παρουσιάζεται χωρίς ειδικές μεθόδους ή στήριξη. Μερικές φορές οι μαθητές που εξυπηρετούνται από υπηρεσίες ειδικής αγωγής εγγράφονται σε σχολεία γενικής εκπαίδευσης για να μάθουν μαζί με μαθητές χωρίς διαταραχές ή αναπηρίες.

Παραπομπές
Κατάλογος προέδρων της Ινδίας

Ο Πρόεδρος της Ινδίας είναι ο αρχηγός κράτους της χώρας του και επικεφαλής των Ενόπλων Δυνάμεων. Αναφέρεται ως ο πρώτος πολίτης της Ινδίας. Παρότι οι εξουσίες του πηγάζουν από το Σύνταγμα της Ινδίας, η θέση είναι κυρίως εθιμοτυπική και η εκτελεστική εξουσία ασκείται ντε φάκτο από τον Πρωθυπουργό.

Η εκλογή του Προέδρου γίνεται από Εκλεκτορικό Κολέγιο, το οποίο απαρτίζεται από εκλεγμένα μέλη των δύο οίκων του Κοινοβουλίου, της Λοκ Σάμπα και της Ράτζια Σάμπα, όπως επίσης και μέλη των Βιντάν Σάμπα, δηλαδή των νομοθετικών συνελεύσεων από τα κρατίδια της Ινδίας. Η θητεία του Προέδρου είναι πενταετής, όπως ορίζεται στο Άρθρο 56, μέρος 5 του Ινδικού Συντάγματος. Σε περίπτωση πρόωρου τερματισμού της θητείας του Προέδρου ή ασθένειας του προέδρου, ο Αντιπρόεδρος αναλαμβάνει καθήκοντα προέδρου.
Από την υιοθέτηση του συντάγματος το 1950 έχουν χρηματίσει πρόεδροι 14 πρόσωπα. Εκτός από τους 14, τρία ακόμα πρόσωπα ήταν υπηρεσιακοί πρόεδροι με βραχύβια θητεία. Ο πρόεδρος Ζακίρ Χουσαΐν απεβίωσε εν ενεργεία το 1969. Το μοναδικό πρόσωπο που υπηρέτησε δύο θητείες είναι ο πρώτος πρόεδρος της χώρας, ο Ρατζάντρα Πρασάντ.

Στις 25 Ιουλίου 2022 ορκίστηκε πρόεδρος ο νεοεκλεγείς Ντραουπάντι Μούρμου.

Πρόεδροι
Επεξήγηση χρωμάτων

Λοιπά σύμβολα
-Απεβίωσε εν ενεργεία
-Δεν ολοκλήρωσε τη θητεία του
*-Υπηρεσιακός Πρόεδρος

Παραπομπές 

    *
Καπόνε (ταινία)

Η ταινία Καπόνε (αγγλικά: Capone) είναι μια βιογραφική γκανγκστερική ταινία Καναδό-αμερικανικής παραγωγής του 1975, σε σκηνοθεσία Στηβ Κάρβερ και σενάριο Χάουαρντ Μπράουνι. Πρωταγωνιστούν οι Μπεν Γκαζάρα και Χάρι Γκουαρντίνο. Στους υποστηρικτικούς ρόλους βρίσκονται οι Τζον Κασσαβέτης, Σούζαν Μπλέικλι και Σιλβέστερ Σταλόνε.

Υπόθεση 
Η ταινία περιστρέφεται γύρω από την άνοδο και την πτώση του διαβοήτου γκάνγκστερ Αλ Καπόνε.

Στις αρχές της δεκαετίας του 1920 ο Καπόνε θα αρχίσει την εγκληματική σταδιοδρομία του μπαίνοντας στη συμμορία των five points. Μετά από μια ληστεία σε ένα κοσμηματοπωλείο ο Καπόνε θα σε μια αστυνομική περίπολο, όπου κατά την προσπάθεια του να διαφύγει θα πέσει πάνω σε μια τζαμαρία με αποτέλεσμα να τραυματιστεί στο πρόσωπο και να του αφήσει μια βαθεία ουλή, όπου αυτό θα τον κάνει ευρύτερα γνωστός με το παρατσούκλι ο Σημαδέμενος.

Στη συνέχεια θα γνωριστεί με το αφεντικό της μαφίας στη Νέα Υόρκη, Φράνκι Γέιλ, ο οποίος με την σειρά του θα γνωρίσει στον Αλ Καπόνε τον ανερχομένο μαφιόζο του Σικάγου, Τζόνι Τόριο, ο οποίος διακρίνοντας την αποφασιστήκοτητα και το θράσος του Αλ Καπόνε θα τον προσκάλεσει να έρθει στο Σικάγο και να μπει στη οργάνωση του. 

Ο Αλ Καπόνε θα δεχτεί την προσκλήση του Τόριο και θα πάει στο Σικάγο, όπου σχετικά γρήγορα θα ανέβει στη ιεραρχία της μαφίας και θα γίνει το δεξί χέρι του Τζόνι Τόριο. Με την ψήφιση του νόμου της ποτοαπαγόρευσης, ο Αλ Καπόνε θα εξαπολύσει έναν αιματηρό πόλεμο εναντίον των άλλων συμμορίων του Σικάγου με στόχο να ελέγξει το λαθρεμπόριο αλκοόλ με αποκορύφωμα την σφαγή της ημέρας του Αγίου Βαλεντίνου, όπου ο Καπόνε εξόντωσε σχεδόν όλη την συμμορία του Μπαγκς Μοράν, κανόντας τον Αλ Καπόνε αδιαφιλονίκητο ηγέτη της μαφίας του Σικάγου.

Στις αρχές του 1930 θα κάνουν την εμφάνιση τους οι Αδιάφθοροι του Έλιοτ Νες, μιας ειδικής ομάδας του μετέπειτα FBI που ανέλαβε την βρει στοιχεία εις βάρος του Αλ Καπόνε και να τερμάτισει την ηγεμονία του τόσο στον υπόκοσμο, αλλά και στο πολιτικό και αστυνομικό διεφθαρμένο σύστημα.

Τελικά οι Αδιάφθοροι θα κατάφερουν να δώσουν καίριο πλήγμα στη οργάνωση του Καπόνε, κατηγορώντας και τον ίδιο για φορολογικές παραβάσεις, κάτι που θα τον οδηγήσει σε δίκη και σε φυλάκιση 15 ετών, στελνόντας τον στις διαβοήτες φυλακές του Αλκατράζ, όπου θα σημάνει και την πτώση του και το τέλος της εγκληματικής του αυτοκρατορίας.

Διανομή ρόλων  

 Μπεν Γκαζάρα ως Αλ Καπόνε
 Χάρι Γκουαρντίνο ως Τζόνι Τόριο
 Τζον Κασσαβέτης ως Φρανκ Γέιλ
 Σούζαν Μπλέικλι ως Άιρης Κρόφορντ
 Σιλβέστερ Σταλόνε ως Φρανκ Νίττι
Φρανκ Καμπανέλα ως Μπιγκ Τζιμ
Ρόμπερτ Φίλιπς ως Τζορτζ Μπαγκς Μοράν
Μάρτιν Κόβ ως Πίτερ Γκουζένμπεργκ
Τόνι Τζόρτζιο ως Αντόνιο Λομπάρντο

Υποδοχή 
Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 53%, με βάση 3 κριτικές και μέση βαθμολογία 4/10.

Πληροφορίες παραγωγής

Παραπομπές

Εξωτερικοί σύνδεσμοι 
Ο  
Ο  

Αμερικανικές βιογραφικές ταινίες
Αμερικανικές ταινίες
Ταινίες του 1975
Ταινίες σε σκηνοθεσία Στηβ Κάρβερ
Ταινίες γυρισμένες στο Σικάγο
Ταινίες παραγωγής 20th Century Fox 
Αγγλόφωνες ταινίες
Ταινίες που συσχετίζονται με το οργανωμένο έγκλημα στις Ηνωμένες Πολιτείες
Αλ Καπόνε
Ταινίες τοποθετημένες στο Σικάγο
Bwin

Η bwin είναι ένα εμπορικό σήμα στοιχημάτων που ανήκει στην Entain PLC. Ο όμιλος λειτουργούσε στην Ευρώπη υπό διεθνείς και εγχώριες άδειες σε χώρες όπως η Γερμανία, η Ιταλία, το Μεξικό, η Κροατία, η Αυστρία, η Γαλλία και το Ηνωμένο Βασίλειο. Ο Όμιλος προσέφερε αθλητικά στοιχήματα, πόκερ, παιχνίδια καζίνο, παιχνίδια με λογισμικό και παιχνίδια δεξιοτήτων με τα περισσότερα έσοδα να προέρχονται από πόκερ και αθλητικά στοιχήματα. Το Bwin είχε πάνω από 20 εκατομμύρια εγγεγραμμένους πελάτες σε περισσότερες από 25 βασικές αγορές.

Ιστορία
Η bwin ιδρύθηκε το 1997 και έως το 2006 είχε την εμπορική επωνυμία betandwin. Στην ετήσια γενική συνέλευση τον Ιούλιο του 2006 αποφασίστηκε ομόφωνα η αλλαγή του εμπορικού ονόματος από betandwin σε bwin. Η αλλαγή του εμπορικού ονόματος πραγματοποιήθηκε στις 1 Αυγούστου 2006 και είχε ως στόχο να επισημάνει την εξέλιξη της εταιρείας και την ύπαρξη λειτουργιών πέρα από το αθλητικό στοίχημα. Η εταιρεία προσέφερε επίσης πόκερ, παιχνίδια καζίνο, παιχνίδια με λογισμικό και ζωντανή μετάδοση σε επιλεγμένους αθλητικούς αγώνες. Στις 1 Απριλίου 2011 η εταιρεία ανακοίνωσε την συγχώνευση της με την βρετανική εταιρεία PartyGaming. Το 2016 η PartyGaming αγοράστηκε από την εταιρεία GVC, η οποία μετονομάστηκε το 2020 σε Entain PLC η οποία εξακολουθεί να κατέχει ένα από τα εμπορικά σήματα στοιχημάτων.

Προϊόντα
Οι θυγατρικές εταιρείες και οι κοινοπραξίες του ομίλου προσφέρουν τα αθλητικά στοιχήματα, το πόκερ, τα παιχνίδια καζίνο και τα παιχνίδια με λογισμικό, καθώς και την ροή ήχου και βίντεο των αθλητικών εκδηλώσεων, όπως π.χ. της γερμανικής Bundesliga.

Αθλητικά στοιχήματα
Τα αθλητικά στοιχήματα αποτελούν την κύρια δραστηριότητα της bwin. Σήμερα, η σειρά των αθλητικών στοιχημάτων περιλαμβάνει περισσότερα από 90 διαφορετικά αθλήματα, ενώ ο βασικός τομέας του ενδιαφέροντος των πελατών είναι το ποδόσφαιρο. Άλλα αθλήματα περιλαμβάνουν όλα τα δημοφιλή σπορ που σχετίζονται με τη μπάλα, τα αθλήματα των ΗΠΑ καθώς και όλα τα μεγάλα χειμερινά σπορ και τα μηχανοκίνητα αθλήματα που κυμαίνονται από τη Formula 1 μέχρι το MotoGP.

Παιχνίδια καζίνο
Η bwin προσφέρει στους πελάτες της πάνω από 1000+ παιχνίδια, που κυμαίνονται από τα κλασικά όπως η ρουλέτα ή blackjack μέχρι και τις μηχανές τυχερών παιχνιδιών και τουρνουά καζίνο. Το καζίνο έχει μακρά παράδοση στη bwin: το 2001, η πλατφόρμα εισήχθη ως δεύτερο προϊόν, εκτός από τα αθλητικά στοιχήματα.

Χορηγία
Εκτός από άλλες χορηγίες της πλατφόρμας bwin, ο όμιλος είναι συνεργάτης των κορυφαίων ευρωπαϊκών αθλημάτων, καθώς ήταν χορηγός του ποδοσφαιρικού γίγαντα Ρεάλ Μαδρίτης, κατά την περίοδο 2007-2013, πρώτος συνεργάτης της Μπάγερν Μονάχου και χορηγός της ΚΑΕ Ολυμπιακός από το 2018 μέχρι το 2023. Εξάλλου, η bwin συνεργάζεται με την Διεθνή Ένωση Μπάσκετ (FIBA) και από το 2006 είναι χορηγός του Ευρωπαϊκού και του Παγκόσμιου Πρωταθλήματος Μπάσκετ.

Πηγές

Εξωτερικοί σύνδεσμοι

Ιστότοποι
Άμωσις Α΄

Ο Άμωσις Α΄, αρχ. αιγυπτ. jꜥḥ ms(j.w), μέσα αιγυπτ. ʔaʀaħ'ma:sjə, προφ. Ahmose (απαντάται και ως Άαχμες), που σημαίνει η Σελήνη (Iah) γεννήθηκε, ήταν ένας φαραώ, ιδρυτής της 18ης δυναστείας της Αιγύπτου. Ήταν μέλος του βασιλικού Οίκου της Θήβας, γιος του Σεκενένρε Τάο και αδελφός του τελευταίου φαραώ της 17ης δυναστείας, τού Καμόσε. Είναι ο πρώτος φαραώ του Νέου Βασιλείου.

Κατά τη βασιλεία τού πατέρα του και τού πάππου του, οι Θήβες εξεγέρθηκαν εναντίον των Υκσώς, που κατείχαν την Κάτω Αίγυπτο. Όταν ήταν επτά ετών, ο πατέρας του σκοτώθηκε και ήταν περίπου 10, όταν ο αδελφός του απεβίωσε έπειτα από βασιλεία τριών μόνο ετών, από άγνωστη αιτία. Έπειτα από αυτό ο Άμωσις Α΄ ανέλαβε τον θρόνο και από τη στέψη του έγινε γνωστός ως Ο Κύριος της δύναμης είναι ο Ρα (nb-pḥtj-rꜥ).

Κατά τη βασιλεία του ο Άμωσης Α΄ συμπλήρωσε την ανάκτηση και την εξώθηση των Υκσώς από το Δέλτα του Νείλου και αποκατέστησε την ηγεμονία των Θηβών επάνω σε όλη την Αίγυπτο. Ακολούθως αποκατέστησε την Αιγυπτιακή εξουσία σε όλες τις πριν υποκείμενες περιοχές, της Νουβίας και της Χαναάν. Έπειτα αναδιοργάνσε τη διοίκηση της χώρας, επανάνοιξε λατομεία, ορυχεία και εμπορικούς οδούς και ξεκίνησε μεγάλα κατασκευαστικά σχέδια, σε κλίμακα που δεν είχε αναληφθεί από την εποχή του Μέσου Βασιλείου. Το οικοδομικό πρόγραμμα επικεντρώθηκε στην κατασκευή της τελευταίας πυραμίδας, κτισμένης από ιθαγενείς Αιγύπτιους βασιλείς. Η βασιλεία του Άμωση Α΄ έβαλε τα θεμέλια για το Νέο Βασίλειο, στο οποίο η Αιγυπτιακή εξουσία έφθασε στο απόγειό της. Η εξουσία του συνήθως τοποθετείται στα μέσα του 16ου αι. π.Χ.

Πηγές
 "Amasis I". The Columbia Encyclopedia, Sixth Edition. 2008. Retrieved 2010-08-13.
 Clayton, Peter (2006). Chronicle of the Pharaohs. Thames and Hudson Ltd. ISBN 978-0-500-28628-9.
 Dodson, Aidan (1990). "Crown Prince Djhutmose and the Royal Sons of the Eighteenth Dynasty". The Journal of Egyptian Archaeology. 76: 87–96. doi:10.2307/3822009. JSTOR 3822009.
 El-Aref, Nevine. "King of the Wild Frontier". Al-Ahram. Archived from the original on 31 July 2010. Retrieved 2010-08-13.

Φαραώ της 18ης Αιγυπτιακής Δυναστείας
Αμένωφις Α΄

Ο Αμενχοτέπ Α΄, αρχ. αιγυπτ.  jmn-ḥtp(w), προφ. jama:nuḥa:tpaw (= ο Άμων είναι ευχαριστημένος), εξελληνισμένα Αμένοφις Α΄, επίσης βασιλιάς Ζεσέρκερε (Ḏsr-k3-R΄)΄, ήταν ο δεύτερος φαραώ της 18ης δυναστείας της Αιγύπτου. Η βασιλεία του τοποθετείται γενικά το 1526-1506 π.Χ. 

Ήταν γιος τού Άμωση Α΄ και της Άμωση-Νεφερτάρι, αλλά είχε δύο τουλάχιστον μεγαλύτερους αδελφούς, τον Άμωσις-ανκχ και τον Άμωσις Σαπάιρ, που δεν επρόκειτο όμως να κληρονομήσουν τον θρόνο. Κάποια στιγμή μεταξύ του 17ου έτους της βασιλείας του Άμωση Α΄ και του τέλους εκείνου το 25ο έτος, οι διάδοχοι απεβίωσαν και ο Αμενχοτέπ έγινε διάδοχος. Έπειτα ανέβηκε στον θρόνο και κυβέρνησε για 21 έτη. Αν και η βασιλεία του είναι λίγο τεκμηριωμένη από πηγές, μπορούμε να μαζέψουμε πληροφορίες από υπάρχοντα στοιχεία. Κληρονόμησε το βασίλειο που φτιάχτηκε από τις στρατιωτικές κατακτήσεις τού πατέρα του και διατήρησε επικυριαρχία στη Νουβία και στο Δέλτα τού Νείλου. Μάλλον δεν προσπάθησε να διατηρήσει την Αιγυπτιακή εξουσία στην Ανατολή. Συνέχισε την επανοικοδόμηση των ναών στην Άνω Αίγυπτο και έκανε μία μεγάλη διαφοροπούηση στον σχεδιασμό τού ταφικού συνόλου, με το να διαχωρίσει τον τάφο του από τον ταφικό ναό του. Έτσι έθεσε έναν νέο τρόπο σχεδίασης στα βασιλικά ταφικά μνημεία, που θα διατηρείτο σε όλη την περίοδο τού Νέου Βασιλείου. Έπειτα από το τέλος του θεοποιήθηκε ως προστάτης θεός της Deir el-Medina.

Πηγές
 Aldred, Cyril. Egyptian Art. Thames and Hudson Ltd., London. 1980.
 Ashton, Sally; and Spanel, Donald. "Portraiture," The Oxford Encyclopedia of Ancient Egypt. Ed. Donald Redford. Vol. 3, pp. 55–59. Oxford University Press, 2001.
 v. Beckerath, Jürgen. Chronologie des Pharaonischen Ägypten. Verlag Philipp von Zabern, 1997.
 Bleiberg, Edward. "Amenhotep I," The Oxford Encyclopedia of Ancient Egypt. Ed. Donald Redford. Vol. 1, p. 71. Oxford University Press, 2001.

Παραπομπές 

Φαραώ της 18ης Αιγυπτιακής Δυναστείας
Εκλογές στην Νότια Αφρική

Εκλογές στην Νότια Αφρική διεξάγονται για την Εθνοσυνέλευση, τα επαρχιακά νομοθετικά συμβούλια και τα δημοτικά συμβούλια. Οι εκλογές ακολουθούν έναν πενταετή κύκλο, ενώ διεξάγονται ταυτόχρονα εθνικές και επαρχιακές εκλογές , ενώ διενεργούνται  δημοτικές εκλογές δύο χρόνια αργότερα. Το εκλογικό σύστημα βασίζεται στην αναλογική αντιπροσώπευση με λίστα κομμάτων, γεγονός που σημαίνει ότι τα κόμματα εκπροσωπούνται ανάλογα με την εκλογική τους υποστήριξη. Για τα δημοτικά συμβούλια υπάρχει ένα μικτό σύστημα στο οποίο οι δημοτικές εκλογικές περιφέρειες (wards) εκλέγουν μεμονωμένους συμβούλους μαζί με αυτούς που διορίζονται από τις κομματικές λίστες. 

Στις εκλογές της Εθνοσυνέλευσης, κάθε πολίτης της Νότιας Αφρικής που είναι 18 ετών ή μεγαλύτερος μπορεί να ψηφίσει, συμπεριλαμβανομένων (από τις εκλογές του 2014) εκείνων που κατοικούν εκτός Νότιας Αφρικής. Στις εκλογές ενός επαρχιακού νομοθετικού συμβουλίου ή ενός δημοτικού συμβουλίου, μόνο οι κάτοικοι της επαρχίας ή του δήμου μπορούν να ψηφίσουν. Όλες οι εκλογές διεξάγονται από την Εκλογική Επιτροπή της Νοτίου Αφρικής, η οποία είναι ένα ανεξάρτητο όργανο που ιδρύθηκε από το Σύνταγμα .

Κατάλογος των εκλογών 
Από το 1910, οι κοινοβουλευτικές γενικές εκλογές πραγματοποιήθηκαν στις ακόλουθες ημερομηνίες. 

 15 Σεπτεμβρίου 1910 
 20 Οκτωβρίου 1915 
 10 Μαρτίου 1920 
 8 Φεβρουαρίου 1921 
 19 Ιουνίου 1924 
 12 Ιουνίου 1929 
 17 Μαΐου 1933 
 18 Μαΐου 1938 
 7 Ιουλίου 1943 
 26 Μαΐου 1948 
 15 Απριλίου 1953 
 16 Απριλίου 1958 
 18 Οκτωβρίου 1961 
 30 Μαρτίου 1966 
 22 Απριλίου 1970 
 24 Απριλίου 1974 
 30 Νοεμβρίου 1977 
 29 Απριλίου 1981 
 22 και 28 Αυγούστου 1984 (Βουλή των Αντιπροσώπων και Βουλή των Αντιπροσώπων) 
 6 Μαΐου 1987 (Βουλή της Συνέλευσης) 
 6 Σεπτεμβρίου 1989 (και για τους 3 οίκους) 
 26-29 Απριλίου 1994 
 2 Ιουνίου 1999 
 14 Απριλίου 2004 
 22 Απριλίου 2009 
 7 Μαΐου 2014 
 8 Μαΐου 2019

Τελευταία εκλογικά αποτελέσματα 
{

Δημοψηφίσματα 
Στην Νότια Αφρική έχουν διεξαχθεί και δημοψηφίσματα.

1960 
Το πρώτο δημοψήφισμα στην ιστορία της Νοτίου Αφρικής διεξήχθη στις 5 Οκτωβρίου 1960. Οργανώθηκε από τη  κυβέρνηση του Εθνικού Κόμματος με αντικείμενο την μετατροπή της Ένωσης σε δημοκρατία και εγκρίθηκε οριακά με ποσοστό 52,29% από τους λευκούς ψηφοφόρους, οι οποίοι ήταν και οι μόνοι που είχαν δικαίωμα ψήφου.. Στις 31 Μαΐου 1961 η Νότια Αφρική έγινε δημοκρατία.

1983 
Στο επόμενο δημοψήφισμα, στο οποίο επίσης είχαν συμμετοχή μόνο οι λευκοί, στις 2 Νοεμβρίου 1983, οι ψηφοφόρoι ενέκριναν με ποσοστό 66,3% το Σύνταγμα του 1983, με το οποίο καθιερώθηκε ένα Κοινοβούλιο με τρεις βουλές. Οι έγχρωμοι και οι Νοτιαφρικανοί ινδικής καταγωγής θα εκπροσωπούνταν με διαφορετικές βουλές, ενώ χωρίς αντιπροσώπευση θα έμεναν οι μαύροι. Το νέο σύνταγμα τέθηκε στις 3 Σεπτεμβρίου 1984.

1992 
Με το δημοψήφισμα που διενεργήθηκε στις 17 Μαρτίου 1992, οι ψηφοφόροι υπερψήφισαν (με ποσοστό 67,5%) την πρόταση να τερματιστεί το καθεστώς του απαρτχάιντ. Δικαίωμα ψήφου είχαν και πάλι μόνον οι λευκοί. Δύο χρόνια αργότερα δόθηκε δικαίωμα ψήφου σε όλους τους πολίτες, άντρες και γυναίκες, ανεξαρτήτου φυλής.

Παραπομπές
Νοτιοαφρικανική προεδρική εκλογή (2018)

Μια έμμεση προεδρική εκλογή πραγματοποιήθηκε στην Εθνοσυνέλευση της Νότιας Αφρικής στις 15 Φεβρουαρίου 2018 μετά την παραίτηση του Τζέικομπ Ζούμα στις 14 Φεβρουαρίου.  Ο αναπληρωτής πρόεδρος Σίριλ Ραμαφόζα του κυβερνώντος Αφρικανικού Εθνικού Κογκρέσου κέρδισε τις εκλογές χωρίς αντίπαλο, καθώς κανένα άλλο κόμμα δεν είχε ορίσει υποψήφιο. Ο Ραμαφόζα ορκίστηκε από τον ανώτατο δικαστή Μογκόενγκ Μογκόενγκ στις 15 Φεβρουαρίου 2018 και ώρα 5 μ.μ.

Ιστορικό 
Μετά την ανακοίνωση της παραίτησης του προέδρου Τζέικομπ Ζούμα αργά το βράδυ στις 14 Φεβρουαρίου 2018  και την επίσημη παραλαβή της επιστολής παραίτησης από τον Πρόεδρο του Κοινοβουλίου κατά το πρωινό της 15ης Φεβρουαρίου,  Κοινοβούλιο συγκλήθηκε για να εκλέξει νέο πρόεδρο .  

Ο Πρόεδρος της Νότιας Αφρικής εκλέγεται από τα μέλη της Εθνοσυνέλευσης, της Κάτω Βουλής του Κοινοβουλίου. Η Άνω Βουλή το Εθνικό Συμβούλιο Επαρχιών, δεν συμμετέχει στην εκλογή.  

Σε συνέντευξη Τύπου πριν από τη σύνοδο, ο Τζούλιους Μαλέμα, αρχηγός των Αγωνιστών Οικονομικής Ελευθερίας (EFF), ανακοίνωσε ότι το κόμμα του δεν θα συμμετάσχει στις εκλογές.

Εκλογή 
Λίγο μετά την έναρξη της συνεδρίασης του Κοινοβουλίου, το EFF διατύπωσε αντιρρήσεις ως προς τη νομιμότητα της διαδικασίας, αναφέροντας ότι το κοινοβούλιο πρέπει να διαλυθεί και να προκηρυχθούν γενικές εκλογές. Όλα τα μέλη του EFF αποχώρησαν στη συνέχεια.  

Ο Ανώτατος Δικαστής του Συνταγματικού Δικαστηρίου, Μογκόενγκ Μογκόενγκ, προήδρευσε των εκλογών. Ξεκίνησε τη διαδικασία διαβάζοντας την παραίτηση του Ζούμα. Τα κόμματα παραδοσιακά ορίζουν τους αντίστοιχους ηγέτες τους ως υποψήφιους. Ο Σίριλ Ραμαφόζα, ηγέτης του Αφρικανικού Εθνικού Κογκρέσου και υπηρεσιακός πρόεδρος μετά την παραίτηση του Ζούμα,  ήταν ο μοναδικός υποψήφιος. Έτσι, δεν υπήρξε ψηφοφορία και ο Ραμαφόζα κηρύχθηκε εκλεγμένος.

Ορκωμοσία 
Σε μια σύντομη τελετή στο γραφείο της Προεδρίας στο Κέιπ Τάουν στις 15 Φεβρουαρίου , ο νεοεκλεγείς Ραμαφόζα ορκίστηκε ως ο πέμπτος μετά το απαρτχάιντ Πρόεδρος της Νότιας Αφρικής, λίγο μετά τις 17:00 τοπική ώρα (15:00 UTC) ενώπιον του Ανωτάτου Δικαστή του Συνταγματικού Δικαστηρίου.

Παραπομπές 

2018
Νοτια Αφρικη
Κάστελλος Χανίων

Ο Κάστελλος είναι χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης. Βρίσκεται σε υψόμετρο 210 μέτρων και απέχει 52 χιλιόμετρα από τα Χανιά.

Ιστορικά στοιχεία 
Το χωριό αναφέρεται από τον Φραντσέσκο Μπαρότσι το 1577 ως Castello, στην επαρχία Αποκορώνου. Το χωριό αναφέρεται στην ενετική απογραφή του 1583 από τον Καστροφύλακα ως Castello et Patima με 132 κατοίκους, 17 οφειλόμενες αγγαρείες και 4 προνομιούχους. Ο Βασιλικάτα το αναφέρει το 1630 ως Castello. Ο οικισμός ήταν αρχικά κτισμένος σε χαμηλότερο υψόμετρο, στη θέση Αγκαθιάς, αλλά περί το 1800 μετακινήθηκε στη σημερινή θέση, στη κορυφή λόφου στους πρόποδες των Λευκών Ορέων.

Στην αιγυπτιακή απογραφή του 1834, αναφέρεται ότι είχε αμιγώς χριστιανικό πληθυσμό, με 20 οικογένειες να κατοικούν σε αυτό. Το 1881 είχε 211 κατοίκους, όλοι χριστιανοί, και υπαγόταν στον δήμο Μαθέ. Στην απογραφή του 1900 υπαγόταν στον δήμο Γεωργιούπολης και είχε 225 κατοίκους. Το 1920 είχε οριστεί έδρα ομώνυμου αγροτικού δήμου. Ο Κάστελλος το 1926 ορίστηκε έδρα κοινότητας μέχρι την Καποδιστριακή διοικητική διαίρεση το 1997, όταν προσαρτήθηκε στον δήμο Γεωργιούπολης.

Αναλυτικά η δημογραφική πορεία του χωριού σύμφωνα με τις απογραφές:

Διοικητικά στοιχεία

Κοινότητα Καστέλλου 
Εκτός από την έδρα της, η Κοινότητα Καστέλλου περιλαμβάνει και τους οικισμούς Μεταμόρφωση και Πάτημα. Η απογραφή του 2011 αναφέρει:

 Κάστελλος, ο (124)
 Μεταμόρφωσις, η (9)
 Πάτημα, το (11)

Συνολικά η κοινότητα έχει 144 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Θεοφάνη Αναγνωστάκη.

Κοινοτάρχες Καστέλλου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καστέλλου.

Παραπομπές 

Χωριά του νομού Χανίων
Δήμος Αποκορώνου
Διαδικτυακή κυκλοφορία

Διαδικτυακή Κυκλοφορία είναι η ροή δεδομένων σε ολόκληρο το Διαδίκτυο ή σε ορισμένους δικτυακούς συνδέσμους των δικτύων του. Οι κοινές μετρήσεις της κίνησης είναι ο συνολικός όγκος, σε μονάδες πολλαπλάσια του byte, ή ως ρυθμοί μετάδοσης σε bytes ανά συγκεκριμένες μονάδες χρόνου. 

Καθώς η τοπολογία του Διαδικτύου δεν είναι ιεραρχική, δεν είναι δυνατή καμία ενιαία μέτρηση για τη συνολική κίνηση στο Διαδίκτυο. Τα δεδομένα κίνησης μπορούν να ληφθούν από τα σημεία ανταλλαγής κίνησης των παρόχων δικτύου της κατηγορίας 1 για ενδείξεις όγκου και ανάπτυξης. Αυτά τα δεδομένα, ωστόσο, δεν περιλαμβάνουν την κυκλοφορία που παραμένει εντός ενός δικτύου ενός παρόχου υπηρεσιών καθώς και την κίνηση που διασχίζει ιδιωτικά σημεία ανάκτησης.

Πηγές επισκεψιμότητας 
Η κοινή χρήση αρχείων αποτελεί ένα μεγάλο μέρος της κίνησης του Διαδικτύου.  Η συνήθης τεχνολογία για κοινή χρήση αρχείων είναι το πρωτόκολλο BitTorrent, το οποίο είναι ένα σύστημα peer-to-peer (P2P) που διαμεσολαβεί μέσω ευρετηρίων τοποθεσιών που παρέχουν καταλόγους πόρων. Τα μοντέλα κυκλοφορίας των συστημάτων P2P συχνά χαρακτηρίζονται ως προβληματικά και προκαλούν συμφόρηση.  Σύμφωνα με μια έρευνα της Sandvine το 2013, το μερίδιο της Bit Torrent στην κίνηση στο Διαδίκτυο μειώθηκε κατά 20% σε 7,4% συνολικά, μειωμένο από 31% το 2008.

Διαχείριση της κυκλοφορίας 

Το Διαδίκτυο δεν χρησιμοποιεί καμία επίσημη κεντρική υποδομή για τη διαχείριση της κυκλοφορίας. Τα προγονικά δίκτυά του, ιδίως το ARPANET, δημιούργησαν υποδομς εποχής ραχοκοκαλιάς (backbone), που μετέφερε την κυκλοφορία μεταξύ μεγάλων κέντρων ανταλλαγής κίνησης, με αποτέλεσμα ένα κλιμακωτό ιεραρχικό σύστημα παρόχων υπηρεσιών διαδικτύου (ISPs) εντός των οποίων τα δίκτυα της κατηγορίας 1 παρείχαν ανταλλαγή κίνησης μέσω της δρομολόγηση της κίνησης σε επίπεδα κατώτερου επιπέδου των παρόχων υπηρεσιών διαδικτύου. Η δυναμική ανάπτυξη του παγκόσμιου δικτύου είχε ως αποτέλεσμα τη συνεχώς αυξανόμενη διασύνδεση σε όλα τα επίπεδα peering του Διαδικτύου, έτσι ώστε να αναπτυχθεί ένα ισχυρό σύστημα που θα μπορούσε να μεσολαβήσει σε αποτυχίες σύνδεσης, σημεία συμφόρησης και άλλη συμφόρηση σε πολλά επίπεδα.

Παραπομπές
Κοντομαρί Χανίων

Το Κοντομαρί ή Κοντομάρι (επίσημο: το Κοντομάριον) ίναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας.ε πέχει 17,5 χιλιόμετρα από τα Χανιά και είναι κτισμένο σε υψόμετρο 85 μ., σε μικρή απόσταση από το Μάλεμε. Το χωριό έχει χαρακτηριστεί μαρτυρικό.

Κοινότητα Κοντομαρίου 
Εκτός από την έδρα της, η Κοινότητα Κοντομαρίου περιλαμβάνει και τους οικισμούς Κοιλάδα, Μετόχι και Ξηροκάμπι. Η απογραφή του 2011 αναφέρει:

 Κοιλάδα, η (35)
 Κοντομάριον, το (285)
 Μετόχιον, το (157)
 Ξηροκάμπιον, το (62)

Συνολικά η κοινότητα έχει 539 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Μαρίνο Δρακουλάκη.

Κοινοτάρχες Κοντομαρίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Κοντομαρίου.

Ιστορικά στοιχεία 
Το χωριό αναφέρεται από τον Φραντσέσκο Μπαρότσι το 1577 ως Codomari, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως Codomari με 66 κατοίκους και 13 οφειλόμενες αγγαρίες. Ο Φραντσέσκο Μπαζιλικάτα το 1630 αναφέρει το χωριό ως Co(n)domuri. Στην αιγυπτιακή απογραφή του 1834, όπως τη διέσωσε ο Ρόμπερτ Πάσλεϊ, αναφέρεται ως Kontomarí, με 3 χριστιανικές οικογένειες.

Το 1881 ανήκε στον δήμο Πύργου Ψηλόνερου και σύμφωνα με την απογραφή είχε 213 χριστιανούς και 14 μουσουλμάνους κατοίκους. Στην απογραφή του 1900 είχε 256 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 ορίστηκε έδρα ομώνυμης κοινότητας η οποία υπήρχε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Πλατανιά.

Στις 2 Ιουνίου 1941, αμέσως μετά τη λήξη της Μάχης της Κρήτης, οι Γερμανοί εκτέλεσαν 25 κατοίκους του χωριού ως αντίποινα για την αντίσταση που προέβαλαν κατά τη διάρκεια της μάχης. Ήταν η πρώτη μαζίκη εκτέλεση αμάχων κατά τη διάρκεια του Β΄ Παγκοσμίου στην Ευρώπη.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Στο χωριό σώζεται ο ναός των αγίων Αποστόλων. Σύμφωνα με την κτητορική επιγραφή, κτίστηκε το έτος ,ΖΛΗ (= 7038) από κτίσεως κόσμου, το οποίο αντιστοιχεί στο έτος 1530.

Παραπομπές 

Χωριά του νομού Χανίων
Δήμος Πλατανιά
Τούθμωσις Δ΄

O Τούθμωσις Δ΄ ή Θούτμωσις Δ΄ ή Θώθμης, αρχ. αιγυπτ. ḏḥwty.ms, προφ. Djehutymes, που σημαίνει Ο Θωθ εγεννήθη, ήταν ο 8ος φαραώ της 18ης δυναστείας της Αιγύπτου. Βασίλευσε π. τον 14ο αι. π.Χ. Το προ τού ονόματός του επίθετο, που έλαβε ως βασιλιάς, είναι Menkheperure, δηλ. Ο Ρε έλαβε μορφή.

Η ζωή του
Ήταν γιος του Αμενχοτέπ Β΄ και της Τιάα, αλλά δεν ήταν ο διάδοχος, καθώς ο πατέρας του είχε επιλέξει κληρονόμο τού θρόνου. Μερικοί ερευνητές εκτιμούν ότι ο Τούθμωσις εκτόπισε τον μεγαλύτερο αδελφό του, με σκοπό να σφετεριστεί τον θρόνο και έπειτα παρήγγειλε τη Στήλη του Ονείρου με σκοπό να δικαιολογήσει την απροσδόκητη βασιλεία του. Το πιο διάσημο επίτευγμά του ήταν η αποκατάσταση της Σφίγγας στη Γκίζα και η επακόλουθη παραγγελία της Στήλης τού Ονείρου του. Σύμφωνα με το κείμενο της στήλης, όταν ο νεαρός πρίγκιπας ήταν σε ταξίδι για κυνήγι, σταμάτησε να ξεκουραστεί κάτω από το κεφάλι της Σφίγγας, η οποία ήταν καλυμμένη με άμμο ως τον λαιμό. Σύντομα αποκοιμήθηκε και είχε ένα όνειρο, στο οποίο η Σφίγγα του είπε ότι αν καθαρίσει τη γύρω άμμο και την αποκαταστήσει, θα μπορούσε να γίνει ο επόμενος φαραώ.

Σύμφωνα με τον αρχαιολόγο Σελίμ Χασάν, υπάρχει επιγραφή όπου φαίνεται ο  φαραώ Τούθμωσις Δ' να προσφέρει σπονδή προς στη Σφίγγα στη μεγάλη είσοδο.

Χρονολογίες και εύρος της βασιλείας του

Μνημεία

Ταφή

Ιατρική ανάλυση

Πηγές
 Bryan, Betsy (1991). The Reign of Thutmose IV. Baltimore: The Johns Hopkins University Press.
 Clayton, Peter (1994). Chronicle of the Pharaohs. Thames & Hudson Ltd.
 Kemp, Barry J. (1989). Ancient Egypt: Anatomy of a Civilization. Routledge.

Φαραώ της 18ης Αιγυπτιακής Δυναστείας